stanford-oval/wikipedia huggingface dataset:
Kevin Love

| Kevin Love |
| --- | --- |
 Love vuonna 2019.
Henkilötiedot
Koko nimi:  Kevin Wesley Love
Syntynyt: 7. syyskuuta 1988 (ikä 36) Santa Monica, Kalifornia, Yhdysvallat
Kansalaisuus:   Yhdysvallat
Koripalloilija
Pituus:  208 cm
Paino:  110 kg
Nyk. joukkue:  Miami Heat
Sarja:  NBA
NBA-varaus:  5. varaus 2008 (Memphis Grizzlies)
Pelaajaura
Seurajoukkueet
2008–2014 2014–:  Minnesota Timberwolves Cleveland Cavaliers
Maajoukkueet
2009–:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Lontoo 2012 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Turkki 2010 |  |  |
Kevin Wesley Love (s. 7. syyskuuta 1988 Santa Monica, Kalifornia) on yhdysvaltalainen koripalloilija, olympiavoittaja ja maailmanmestari, joka on pelannut NBA:ssa vuodesta 2008 lähtien. Kaudesta 2014–2015 alkaen hän on edustanut Cleveland Cavaliersia. Kaudella 2022-2023 Love ostettiin ulos Cavaliersista, ja hän teki sopimuksen NBA-seura Miami Heatin kanssa.
Isona laitahyökkääjänä tai sentterinä pelaavan Loven varasi NBA:han vuoden 2008 varaustilaisuudessa viidennellä vuorolla Memphis Grizzlies, joka myi Loven pelioikeudet usean pelaajan vaihtokaupassa Minnesota Timberwolvesille. Kaudella 2010–2011 Love palkittiin NBA:n kehittyneimpänä pelaajana. Samalla kaudella hän keräsi sarjassa eniten levypalloja ottelua kohden, ja hänet valittiin tähdistöotteluun. Yhteensä Love on pelannut NBA:n tähdistöottelussa kolmesti. Kaudella 2008–2009 Love valittiin tulokkaiden kakkostähdistöjoukkueeseen ja kausina 2011–2012 ja 2013–2014 NBA:n kakkostähdistöjoukkueeseen. Vuonna 2016 hän voitti Cavaliersissa NBA:n mestaruuden.
Love on pelannut myös Yhdysvaltain maajoukkueessa, jossa hän on voittanut maailmanmestaruuden Turkissa vuonna 2010 ja olympiakultaa Lontoossa vuonna 2012.
Laulaja Mike Love, joka kuuluu The Beach Boys -yhtyeeseen, on Loven setä.[lähde? ]
Aiheesta muualla

Kuvia tai muita tiedostoja aiheesta Kevin Love Wikimedia Commonsissa
Yhdysvaltain joukkue – Koripallon MM-kilpailut 2010
4 Billups |
5 Durant |
6 Rose |
7 Westbrook |
8 Gay |
9 Iguodala |
10 Granger |
11 Curry |
12 Gordon |
13 Love |
14 Odom |
15 Chandler |
Valmentaja Krzyzewski
Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski
Cleveland Cavaliers – NBA:n mestari 2016
0 Kevin Love ·
1 James Jones ·
2 Kyrie Irving ·
4 Iman Shumpert ·
5 J. R. Smith ·
8 Matthew Dellavedova ·
9 Channing Frye ·
12 Jordan McRae ·
13 Tristan Thompson ·

14 Aleksandr Kaun ·
20 Timofei Mozgov ·
23 LeBron James ·
24 Richard Jefferson ·
30 Dahntay Jones ·
52 Mo Williams

Päävalmentaja Tyronn Lue 

Apuvalmentajat Bret Brielmaier · Jim Boylan · Larry Drew · Phil Handy · Mike Longabardi · Damon Jones · James Posey · Vitali Potapenko
Kazumichi Takagi

| 0 | 1 | 2 |
| --- | --- | --- |

Henkilötiedot
Koko nimi: Kazumichi Takagi
Syntymäaika: 21. marraskuuta 1980 (ikä 43)
Syntymäpaikka: Shiga, Japani
Kansalaisuus:  Japani
Pelipaikka: Puolustaja
Pituus: 188 cm
Seurat
| Vuodet | Seura | O (M) |
| 2000–2008 2004 2009–2011 2012 2013–2014 2015 2016 2017 2018 | Shimizu S-Pulse →Vissel Kobe Gamba Osaka Vissel Kobe Oita Trinita FC Gifu Júbilo Iwata Air Force Central MIO Biwako Shiga | 156 (2) 13 (0) 53 (3) 9 (0) 61 (1) 29 (2) 0 (0) 19 (0) 25 (2) |
Maajoukkue
| 2008–2009 | Japani | 5 (0) |
 Seurajoukkueuran tilastot kattavat vain kansalliset sarjat.
Kazumichi Takagi (jap. 高木 和道, Takagi Kazumichi; s. 21. marraskuuta 1980 Shiga) on japanilainen entinen jalkapalloilija.
Jalkapallomaajoukkue

Takagi debytoi Japanin maajoukkueessa elokuussa 2008. Hän on pelannut viisi maaottelua.
Aiheesta muualla

National Football Teams
Kosti Elo

Kosti Elo
Konstantin (Kosti) Elo (sukunimi vuoteen 1897 Eklund; 1. huhtikuuta 1873 Ruovesi – 3. elokuuta 1940 Tampere) oli suomalainen näyttelijä ja Tampereen Työväen Teatterin pitkäaikainen johtaja.
Elon vanhemmat olivat räätälimestari Emanuel Eklund ja Maria Kristiina Ylirantala. Hän työskenteli räätälinä vuoteen 1897 saakka jolloin hän sai kiinnityksen näyttelijäksi Aapo Pihlajamäen Uuteen suomalaiseen teatteriin vuosiksi 1897–1899. Elo toimi sitten näyttelijänä Suomalaisessa maaseututeatterissa 1899–1903 ja 1904–1917 sekä Kasimir Leinon Suomen näyttämö -teatterissa 1903–1904. Hän oli myös mukana Ida Aalbergin Unkarin-kiertueella 1907.
Elo ohjasi Viipurissa ulkoilmaesityksiä 1914-1917 ja oli uranuurtaja sillä alalla. Tampereen Työväen Teatterin johtajana Elo toimi vuosina 1919–1940. Elon johtajakauden merkittävimpiin esityksiin kuului Ernst Tollerin Koneittenmurskaajat vuonna 1923. Tämä näytelmä aloitti teatterin ekspressionistisen kauden.[lähde? ] Tampereen Työväen Teatterissa Elo ohjasi kolme kertaa Hamletin ja näytteli itse nimiroolin.
Elolla oli rooli Roland af Hällströmin ohjaamassa  elokuvassa Paimen, piika ja emäntä (1938), jossa hän esitti Vaakerluntia.
Kosti Elon kasvattitytär oli näyttelijä Vappu Elo.
Kirjallisuutta

T. I. Wuorenrinne: Kosti Elo (1933)
Ketä pitäs syyttää?

| ”Ketä pitäs syyttää?” Ilpo Kaikkonen |
| --- | --- | --- |

Singlen tiedot
 Julkaistu: 23. elokuuta 2013
 Formaatti: CD
 Tyylilaji: pop
 Kesto: 02.29
 Levy-yhtiö: AXR Music
Ilpo Kaikkosen muut singlet
| ”Haaveillaan” 2013 | ”Ketä pitäs syyttää?” 2013 | ”Muistan sen lauantain” 2015 |
Ketä pitäs syyttää? on Ilpo Kaikkosen single, joka julkaistiin 23. elokuuta 2013.
Idea kappaleen tekemiseen tuli Ilpon kuultua Nastolassa tapahtuneista irtisanomisista. Kappaletta ei ole julkaistu digitaalisesti mutta siitä on olemassa akustinen versio Youtubessa.
Kappaleet

Ketä pitäs syyttää? – 2.29
Aiheesta muualla

Ketä pitäs syyttää? last.fm -sivustolla
Konon Samoslainen

Konon Samoslainen (m.kreik. Κόνων ὁ Σάμιος, Konōn ho Samios, noin 280–220 eaa.) oli antiikin kreikkalainen tähtitieteilijä ja matemaatikko. Hän oli kotoisin Samokselta ja kuoli luultavasti Aleksandriassa, jossa hän oli Ptolemaios III:n hoviastronomi. Konon antoi nimen Bereniken hiusten tähdistölle Ptolemaioksen vaimon Berenike II:n mukaan.
Kun Ptolemaios III oli sotaretkellä Persiassa uhrasi Berenike hiuksensa Afroditelle jotta hänen miehensä palaisi turvallisesti kotiin. Bereniken hiukset pantiin jumalattaren temppeliin Zefyrionissa, mutta ne katosivat. Temppelin vartijat olivat jo saamassa kuolemantuomion, kun Konon Samoslainen ilmoitti kuninkaalle, että hiukset ovatkin löytyneet taivaalta Afroditen lahjoittamana, jotta kaikki saisivat niitä ihailla.
Klaudios Ptolemaioksen Almagestissä Bereniken hiuksia ei mainita. Arkhimedes oli Kononin ystävä. Apollonios Pergeläinen kertoo, että Konon tutki myös kartioleikkausta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Konongo

| Konongo Konongo-Odumase |
| --- | --- |
 Konongo
 Koordinaatit: 06°37′00″N, 01°13′00″W 
Valtio:  Ghana
Alue:  Ashanti
Piirikunta:  Asante Akim North
Väkiluku (2000):  26 735
Infobox OKVirheellinen NIMI-arvo: 
Konongo on kaupunki Asante Akimin pohjoisessa piirikunnassa Ghanassa. Se sijaitsee 53 kilometrin päässä Kumasista, alueen pääkaupungista. Maajoukkuetason jalkapalloilija Sulley Ali Muntari syntyi ja kasvoi Konongossa.
Vuoden 2000 laskennassa Konongossa oli 26 735 asukasta.
Krasnyi Holmin piiri

Krasnyi Holmin piiri Tverin alueen kartalla.
Krasnyi Holmin piiri (ven. Краснохо́лмский райо́н, Krasnoholmski raion) on paikallinen itsehallintoalue Tverin alueen koillisosassa Venäjällä. Vuonna 1929 perustetun piirin pinta-ala on 1 496 neliökilometriä. Asukkaita on 12 700 henkeä (vuonna 2009).
Piirin hallinnollinen keskus on Krasnyi Holmin kaupunki. Lisäksi siihen kuuluu 9 maalaiskuntaa:
Barbino (ven. Барбино)
Bolšoje Ragozino (ven. Большое Рагозино)
Glebeni (ven. Глебени)
Lihatšovo (ven. Лихачёво)
Martynovo (ven. Мартыново, karjalaksi Popofka eli Martinova)
Nivy (ven. Нивы)
Uljanino (ven. Ульянино)
Utehovo (ven. Утехово)
Vysokuša (ven. Высокуша)
Piirin kautta kulkee Moskovan, Sonkovon ja Pietarin välinen rautatie. Maatalous on keskittynyt pellavan viljelyyn. Eri puolilla piiriä on vanhoja tverinkarjalaisia kyliä.
Aiheesta muualla

Krasnyi Holmin piirin sivusto (venäjäksi)
Krasnyi Holmin piiri Tverin alue- tietosanakirjassa (Arkistoitu – Internet Archive) (venäjäksi)
Andreapol • Bežetsk • Belyi • Bologoje • Firovo • Kalinin • Kaljazin • Kašin • Kesova Gora • Kimry • Kimry • Konakovo • Krasnyi Holm • Kuvšinovo • Lesnoje • Lihoslavl • Maksatiha • Molokovo • Nelidovo • Olenino • Seližarovo • Ostaškov • Peno • Rameški • Ržev • Ržev • Sandovo • Sonkovo • Spirovo • Staritsa • Toropets • Udomlja • Toržok • Toržok • Tver • Vesjegonsk • Vyšni Volotšok • Vyšni Volotšok  • Zapadnaja Dvina • Žarkovski • Zubtsov
Krasnyi bor (Petroskoi)

Krasnyi Borin teloituspaikan muistomerkki.
Krasnyi bor (kyrillisillä aakkosilla Красный бор, suom. punainen kangas) on männikkö Petroskoin lähistöllä Karjalan tasavallassa. Krasnyi bor on Josif Stalinin aikaisen sisäasiain kansankomissariaatin NKVD:n joukkoteloituspaikka. Paikan on löytänyt Memorial-järjestön Juri Dmitrijev.
9. elokuuta – 15. syyskuuta 1937 sekä 26. syyskuuta – 2. lokakuuta 1938 alueella teloitettiin yhteensä 1 196 ihmistä, joista oli
suomalaisia 580
karjalaisia 431
venäläisiä 136
muiden kansallisuuksien edustajia 48
Lähistön ihmisillä oli alueen teloituksista joitakin tietoja, mutta vuonna 1997 Ivan ja Sergei Tšugunkov läheisestä Puujoen (venäjäksi Derevjannojen) kylästä löysivät pitkällisten etsintöjen tuloksena metsästä joukkohaudoille tyypillisiä hautavajoamia. Myöhemmin samana vuonna aloitettiin kaivaukset, joissa todella selvisi, mitä alueella oli tapahtunut.
31. lokakuuta 1998 avattiin Krasnyi bor -muistohautuumaa.
Aiheesta muualla

Wikimedia Commonsissa on kuvia tai muita tiedostoja aiheesta .
Stalinin uhrien muistomerkki Petroskoin lähellä (Agricolaverkko 19.10.2007)
Krasnyi Bor (Heninen.net)
Konon Ateenalainen

Konon (m.kreik. Κόνων, Konōn, lat. Conon; ennen 443 – n. 389 eaa.) oli ateenalainen sotapäällikkö peloponnesolaissodan ja Korintin sodan aikana.
Peloponnesolaissodan loppuvuosina Konon lähetettiin estämään Lysandroksen laivastoa, joka oli matkalla Hellespontokselle. Konon oli yksi kuudesta ateenalaisesta kenraalista jotka johtivat Ateenan laivastoa ratkaisevassa Aigospotamoin taistelussa. Ateenan laivasto kärsi taistelussa murskatappion ja ainoastaan Kononin johtamat yhdeksän laivaa selvisivät. Konon pakeni taistelun jälkeen Kyprokselle Salamiin kuninkaan Euagoraan luokse, koska hän uskoi ateenalaisten tuomitsevan hänet kuolemaan taistelun menetyksen johdosta.
Spartan voitettua peloponnesolaissodan se alkoi laajentaa valtapiiriään. Pian spartalaiset alkoivat tehdä hyökkäyksiä persialaisten satraappien Farnabazoksen ja Tissaferneen alueille. Vuonna 397 eaa. Farnabazos pyysi kuningas Artakserkseeltä luvan hyökätä spartalaisia vastaan meritse. Hän kokosi 300 laivaa käsittäneen laivaston Foinikiasta ja Kyprokselta. Farnabazos tarvitsi laivastolleen kokeneen komentajan ja hän valitsi Kononin, joka tietysti oli valmis kostamaan spartalaisille. Samalla persialaiset yllyttivät Ateenan, Korintin, Argoksen ja Theban aloittamaan niin sanotun Korintin sodan Spartaa vastaan. Konon suuntasi ensin Kaariaan, ja sieltä Rhodokselle, jossa spartalaismieliset oligarkit syrjäytettiin ja valtaan nousivat demokraatit. Spartalaiset päättivät lähettää laivastonsa Kononia vastaan, mutta antoivat laivaston komennon eräälle Peisandrokselle, joka ei ollut tarpeeksi kokenut. Vuonna 394 eaa. käydyssä Knidoksen taistelussa spartalaisten laivasto tuhoutui täydellisesti.
Voittonsa jälkeen Konon palasi Ateenaan. Farnabazos antoi Kononin ottaa mukaansa osan laivastosta ja avusti tätä rahallisesti Ateenan ja Pireuksen välisten Pitkien muurien jälleenrakentamisessa.
Kun spartalaiset lähettivät Antalkidaan neuvottelemaan satraappi Tiribazoksen kanssa, päättivät ateenalaiset lähettää Kononin myös hänen luokseen. Spartalaiset ehdottivat yleistä rauhaa joka perustuisi kaikkien kaupunkien itsenäisyyteen, tähän ateenalaiset eivät voineet suostua koska he halusivat pitää vallassaan Aigeianmerellä valtaamansa saaret. Kokouksessa ei päästy yhteisymmärrykseen, mutta Tiribazos pelästyi spartalaisten sanoja ja antoi vangita Kononin. Hän pääsi kuitenkin pian pakenemaan persialaisten vankeudesta, mutta kuoli pian tämän jälkeen Kyproksella.
Kaupungin valot (albumi)

| Kaupungin valot Problems? |
| --- | --- | --- |

Studioalbumin tiedot
 Äänitetty : 1982 Finnvox, Helsinki
 Julkaistu: 1982
 Tuottaja(t): Ari Taskinen Tumppi Varonen
 Tyylilaji: rock
 Kesto: 35.41
 Levy-yhtiö: Johanna
Problems?in muut julkaisut
| Yleisön pyynnöstä 1981 | Kaupungin valot 1982 | Tupakkatauon jälkeen 1986 |
Kaupungin valot on suomalaisen Problems?-yhtyeen kolmas studioalbumi. Se julkaistiin vuonna 1982.
Kappaleet > A-puoli

Tänään täytyy mennä tosi lujaa – 5.03 (säv. Ari Taskinen)
Sen yön vibat – 4.18 (säv. Taskinen)
Unessa – 2.42 (säv. Tumppi Varonen)
Juhlaa – 2.51 (säv. Taskinen)
Kuu – 3.14 (säv. Varonen)
Kappaleet > B-puoli

Rotta – 2.33 (säv. Stefan Piesnack, san. Varonen)
Ikuinen trippi – 1.11 (säv. Varonen)
Kieltotaulu – 4.42 (säv. Riku Mattila, san. Varonen)
Kortsussa – 2.15 (säv. Varonen)
Elämää – 3.35 (säv. Varonen)
Kengitäppä poika – 3.17 (säv. trad., sov. Tumppi Varonen)
Kokoonpano

Tumppi Varonen – laulu, kitara, rummut
Stefan Piesnack – kitara
Riku Mattila – kitara, huuliharppu
Ari Taskinen – kitara, Prophet-5, piano, urut, Taurus-basso
Wando Suvanto – rummut, taustalaulu
Kokoonpano > Tuotanto

Ari Taskinen – tuottaja
Tumppi Varonen – tuottaja
Markus Vikstedt – äänittäjä
Måns Groundstroem – äänittäjä
Kari Kalén – kansikuva
Riipinen – valokuva
Aiheesta muualla

Kaupungin valot discogs.com -sivustolla
Kq

Kq tarkoittaa seuraavia:
Kenya Airways, IATA-koodi KQ, lentoyhtiö
King’s Quest, KQ, tietokonepelisarja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kq”, voi hakea sivunnimihaulla, laajalla sivunnimihaulla tai tekstihaulla.
Kazumi Watanabe

Watanabe esiintymässä 14. toukokuuta 2011.
Kazumi Watanabe (s. 14. lokakuuta 1953 Tokio) on japanilainen fuusiojazziin erikoistunut sähkökitaristi.
Watanabe on äänittänyt 1970-luvulta lähtien kymmeniä jazz-rock-albumeita. Hän on usein työskennellyt tunnettujen länsimaalaisten muusikoiden, kuten Michael Breckerin, Bill Brufordin, Marcus Millerin, Wayne Shorterin ja Lenny Whiten kanssa.
Watanaben tunnetuimpiin albumeihin kuuluvat esimerkiksi To Chi Ka (1980) ja Spice of Life (1987). Suomessa albumeita ei ole ollut saatavissa uusina vuosiin, koska Gramavision-levy-yhtiön konkurssin jälkeen mikään taho ei ole levittänyt uusia painoksia Pohjois-Euroopassa.
Diskografia

Infinite (1972)
Endless Way (1974)
Milky Shade (1976)
Lonesome Cat (1977)
Olives Step (1977)
Mermaid Boulevard (1978)
Kylyn (1979)
To Chi Ka (1980)
Dogatana (1981)
Mobo, Vol. 1 (1982)
Mobo, Vol. 2 (1983)
Mobo Club (1983)
Mobo Splash (1985)
Spice of Life (1987)
Spice of Life Too (1988)
Kilowatt (1989)
Pandora (1991)
O.X.O. (1992)
Resonance Vox (1993)
Oyatsu (1994)
Oyatsu 2 (1995)
Tokyo Joe (1996)
Esprit (1996)
Dandyism (1998)
One for All (1999)
Guitar Renaissance (2003)
Mo’Bop (2003)
Aiheesta muualla

Kuvia tai muita tiedostoja aiheesta Kazumi Watanabe Wikimedia Commonsissa
Kpellet

Kpelleläinen tyttö Liberiassa
Kpellet eli kpèlét on Liberian suurin etninen ryhmä, joka muodostaa noin viidenneksen maan väestöstä. Kpellejä asuu myös Guinean eteläosassa, missä heitä kutsutaan joskus nimellä ”guerze” tai Liberiassa ”Ranskan kpellet”. Kpellejä on Liberiassa yli 300 000 ja Guineassa noin 100 000 (yhteensä siis 400 000). Vastasyntyneiden elinajanodote on alle 40 vuotta; 16–55 % kpelleläisistä lapsista kuolee ennen aikuisuuteen varttumista.
Useimmat kpellet asuvat Bongin läänissä ja naapurialueilla Liberian keskiosassa. Alueen maasto on lähinnä sademetsää, jossa on mäkiä sekä alamailla soita ja jokia. Vuotuinen sademäärä vaihtelee 180 cm ja 300 cm välillä ja suurin osa siitä tulee toukokuun ja lokakuun välillä, eli kpellejen sadekaudella. Yleensä heinäkuussa sademäärä kuitenkin hieman pienenee; tätä ilmiötä kutsutaan Liberiassa nimellä mid-dries eli vapaasti suomennettuna ”keskikuivuudet”. Kpellejen alueen keskimääräinen alin lämpötila on 19° C ja ylin 36° C.
Kpellejen peruselintarvike ja elämän keskipiste on riisi, jota kasvatetaan kaskissa. Sato korjataan kerran vuodessa, minkä jälkeen maa jätetään viljelemättömäksi vähintään seitsemäksi vuodeksi. Maniokki on toiseksi tärkein peruselintarvike. Kpellet ovat metsästäjä-keräilijöitä. Proteiineja saadaan pääasiallisesti kalasta.
Noin 10–25 % kpelleistä on uskonnoltaan kristittyjä (luterilaisia) ja kourallinen muslimeja. Suurin osa kuitenkin harjoittaa alkuperäistä animistista uskontoa.
Kpellet puhuvat kpellen kieltä, joka kuuluu samaan kieliryhmään kuin toisen suuren liberialaisryhmän mandinkoiden kieli. Kpellen kieli on yksitavuinen ja tonaalinen.
Klamathit

Klamathit ovat Etelä-Oregonissa Yhdysvalloissa elävä intiaanikansa.
Klamath-heimot

Klamatheiksi kutsutaan kolmea erillistä heimoa: klamatheja, modokeja ja yahooskineja. Nämä asuivat Klamathin reservaatissa Oregonissa, mutta nykyisin reservaatin alue on lähes täysin tyhjentynyt ja vuoden 2000 laskennan perusteella alkuperäisistä 2 000 asukkaasta jäljellä oli vain yhdeksän, ja heistä viisi oli valkoihoisia. Tämä johtuu siitä, että Yhdysvaltain kongressi takavarikoi suurimman osan reservaatin maa-alueista vuonna 1954. Klamath-heimoihin kuuluu nykyisin 3 700 jäsentä, jotka asuvat lähinnä Klamathin piirikunnassa Oregonissa.selvennä
Historia

Ennen eurooppalaisten saapumista klamathit elivät Upper Klamath -järven, Williamson-joen ja Spraguejoen alueella. Heidän pääelinkeinoinaan olivat kalastus ja keräily. He tekivät myös ryöstöretkiä naapuriheimojen kyliin. Kit Carson ihaili heidän jousiammuntakykyjään, ja heidän uskottiin pystyvän ampumaan nuolen hevosen läpi. Peter Skene Ogden Hudson’s Bay Companysta oli vuonna 1826 ensimmäinen eurooppalainen, joka pääsi kontaktiin klamathien kanssa ja kävi heidän kanssaan kauppaa. Vuonna 1864 Yhdysvallat ja kaikki kolme klamath-heimoa tekivät sopimuksen, jossa intiaanit saivat reservaatin Kalifornian ja Oregonin rajalta. Näiden kolmen heimon jäsenten yhteislukumääräksi arvioitiin noin 2 000 henkeä.[lähde? ]
Kulttuuri

Klamathit puhuvat klamathin kieltä, jota puhuvat myös heille läheistä sukua olevat modokit. Molemmat heimot eli klamathit ja modokit kutsuvat itseään nimellä maqlaqs, joka tarkoittaa ihmistä. Erotellessaan toisiaan he kutsuivat modokeja nimellä moowatdal'knii, joka tarkoittaa eteläisiä ihmisiä, ja itseään nimellä ?ewksiknii, joka tarkoittaa Klamath-järven asukkaita.[lähde? ]
Vanha klamath-nainen. Edward S. Curtisin kuva vuodelta 1924.
Kuivalihakundi

Kuivalihakundi (virallisesti Dried buddy Oy) on kuivalihatuotteisiin erikoistunut yritys. Tuotteita on saatavilla raaka-aineista nauta, possu, hevonen, poro, kana sekä riista.
Aiheesta muualla

Kuivalihakundi.com
Kuivalihakundi.com Facebook
Kuivaniemen junaturma

| Kuivaniemen junaturma |
| --- | --- |
 Onnettomuustutkintakeskuksen kuva.
Päivämäärä:  6. heinäkuuta 2000
Aika:  10.48
Paikka:  Myllykankaan rautatieasema, Kuivaniemi
Valtio:  Suomi
Rataosa:  Oulu–Tornio
Liikennöitsijä(t):  VR
Turman kuvaus:  tasoristeysonnettomuus
Tiedot
Junia osallisena:  1
Juna(t):  pikajuna 601
Kuolleita:  1
Loukkaantuneita:  10
Kuivaniemen junaturma tapahtui 6. heinäkuuta 2000 kello 10.48 Kuivaniemellä, nykyisen Myllykankaan rautatieaseman läheisyydessä olevalla tasoylikäytävällä rataosalla Oulu–Tornio. Kokkolasta Oulun ja Kemin kautta Rovaniemelle matkalla ollut pikajuna M 601 ja rautatietä ylittämässä täydessä sepelikuormassa ollut ajoneuvoyhdistelmä törmäsivät toisiinsa vartioimattomassa tasoristeyksessä. Onnettomuudessa kuoli yksi junan matkustajista ja kymmenen loukkaantui.
Törmäyksen seurauksena ajoneuvoyhdistelmän perävaunu vaurioitui korjauskelvottomaksi ja perävaunussa ollut kasettilava rikkoi junan matkustajavaunujen kulkusuunnassa oikeanpuoleisia ikkunoita. Vetoauto ei vaurioitunut. Perävaunun runko tunkeutui osittain junassa toisena olleen matkustajavaunun korirakenteiden läpi surmaten ikkunapaikalla istuneen 17-vuotiaan miesmatkustajan.
Junan ensimmäisen vaunun etuteli putosi kiskoilta, ja junan veturina ollut Dv12-sarjan dieselveturi vaurioitui. Ajoneuvoyhdistelmän perävaunun kuormana ollut sepeli tunkeutui ikkunoiden lävitse sisälle henkilövaunuhin aiheuttaen yhdessä lasinsirpaleiden kanssa haavoja, ruhjeita ja mustelmia. Rataa vaurioitui 470 metrin matkalta, ja rataan jouduttiin asentamaan 733 uutta betoniratapölkkyä.
Onnettomuustutkintalautakunnan raportissa ei mainita suoraan veturin numeroa, mutta mustan laatikon tulosteesta otetusta kuvasta käy kuitenkin ilmi että numero olisi 2610. Veturi myös kunnostettiin onnettomuuden jälkeen.
Aiheesta muualla

Matkustajajunan ja sepeliä kuljettaneen ajoneuvoyhdistelmän törmäys Kuivaniemellä 6.7.2000.  Helsinki:  Onnettomuustutkintakeskus, 2001.  Tutkintaselostus B 2/2000 R.  ISBN 951-836-042-1.  Tutkintaselostuksen verkkoversio (PDF) (viitattu 26.8.2023).
Klaus Teuber

Klaus Teuber
Klaus Teuber (25. kesäkuuta 1952 – 1. huhtikuuta 2023) oli saksalainen lautapelien kehittäjä.
Teuber kehitti vuonna 1981 ensimmäisen pelinsä Barbarossa, joka voitti vuonna 1988 Spiel des Jahres -palkinnon. Hän perusti 1992 TM-Games-peliyhtiön yhdessä R. Müllerin, W. Lüdtken ja P. Neugebauerin kanssa. Vuodesta 1999 hän suunnitteli päätoimisesti lautapelejä.
Teuberin suunnittelemia lautapelejä

Adel verpflichtet, (engl. Hoity Toity)
Anno 1503
Barbarossa
Catan ja sen lukuisat lisäosat
Elasund
Löwenherz
Uudet löytöretket
Drunter und Drüber
Kuivametsä

Kuivametsä on kasvillisuustyyppi. Kun trooppinen sademetsä vaihtuu savanniksi, se muuttuu ensin kuivametsäksi, eli kuivametsä on siis välivaihe trooppisen sademetsän savannoitumisessa. Kuivametsässä puut pudottavat lehtensä talveksi ja puiden kuoret ovat paksumpia kuin sademetsässä.
Aiheesta muualla

Wikimedia Commonsissa on kuvia tai muita tiedostoja aiheesta .
WWF: Tropical and subtropical dry broadleaf forests
Kiteen ortodoksinen kirkko

| Pyhän Kolminaisuuden ja Pyhän Nektarios Eginalaisen kirkko |
| --- | --- |

Sijainti:  Valamontie 4, Kitee
Koordinaatit:  62°05′38″N, 030°08′24″E
Seurakunta:  Joensuun ortodoksinen seurakunta
Rakentamisvuosi:  1998
Suunnittelija:  Sirkka Sortti
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän Kolminaisuuden  kirkko on ortodoksinen kirkko Keski-Karjalassa Kiteellä. Kirkko on yksi Joensuun ortodoksisen seurakunnan kirkoista.
Kirkko valmistui teknisesti vuonna 1998. Sen on suunnitellut arkkitehti Sirkka Sortti. Kirkon vihki arkkipiispa Johannes vuonna 2000, ja nimensä mukaisesti kirkko on omistettu Pyhälle Kolminaisuudelle. Kirkko vaalii Pyhän Nektarios Eginalaisen muistoa. Kirkon osoite on Valamontie 4.
Kirkossa pidetään säännöllisesti liturgia kuukauden toisena sunnuntaina kello 10 sekä merkittävinä juhlapäivinä.
Kirkossa laulaa pyhän Nektarioksen kuoro
Aiheesta muualla

Kuvia tai muita tiedostoja aiheesta Kiteen ortodoksinen kirkko Wikimedia Commonsissa
Kpengla

Kunigas Kpenlan symboli.
Kpengla (n. 1735–1789) oli Dahomeyn kuningas. Noin vuonna 1735 syntynyt Kpengla nousi hallitsijaksi vuonna 1774 kuningas Tegbesun kuoltua. Kpengla oli aktiivinen, mutta epäonnistui yrityksissään saada Dahomey itsenäiseksi Oyojen kuningaskunnan alaisuudesta. Hän ei menestynyt hyvin useissa orjien ryöstöretkissä, joita hän järjesti yrittäessään parantaa Ouidahin asemaa, jonka Dahomey oli valloittanut vuonna 1727. Kpengla kuoli vuonna 1789 isorokkoon, jonka jälkeen häntä seurasi kuningas Agonglo.